PMIndiaData/PMIndiaSum huggingface dataset:
৬০ লক্ষ যুবককে প্রধানমন্ত্রী কৌশলবিকাশ যোজনার আওতায় নতুন করে প্রশিক্ষণ দেওয়ায় কেন্দ্রীয় মন্ত্রিসভার অনুমোদন

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে আজ প্রধানমন্ত্রী কৌশলবিকাশ যোজনা (পি.এম.কে.ভি.ওয়াই)-এর আওতায় আগামী চার বছরে ১ কোটি মানুষকে কর্মমুখী দক্ষতার প্রশিক্ষণ দেওয়ার জন্য ১২ হাজার কোটি টাকা বরাদ্দ করার সিদ্ধান্ত অনুমোদিত হয়েছে। পি.এম.কে.ভি.ওয়াই ৬০ লক্ষ যুবককে নতুন করে প্রশিক্ষণ দেবে আর বাকি ৪০ লক্ষকে আগেকার জ্ঞানের স্বীকৃতি বাবদ (আর.পি.এল)অ-প্রথা-বর্হিভূত শিক্ষা অর্জনের স্বীকৃতি মূলক শংসাপত্র প্রদান করবে। তবে নতুন প্রশিক্ষণ এবং আর.পি.এল বরাদ্দ করার লক্ষমাত্রা পরিবর্তনশীল হতে পারে কার্যকরী এবং পরিচালনগত চাহিদার ভিত্তিতে। শিক্ষার্থীদের আর্থিক সহায়তা হিসেবে ভ্রমণ ভাতা এবং থাকা-খাওয়ার খরচ ইত্যাদি দেওয়া হবে। নিয়োগ পরবর্তী সহায়তা প্রত্যক্ষ সুবিধা হস্তান্তর পদ্ধতিতে প্রাপকদের কাছে সরাসরি পৌঁছে যাবে। অধিকতর স্বচ্ছতা এবং সঠিকভাবে প্রাপকদের বেছে নেওয়ার জন্য প্রশিক্ষণের খরচ আধারের ভিত্তিতে প্রদান করা হবে। কর্মমুখী দক্ষতার প্রশিক্ষণ দেওয়া হবে শিল্প অনুসারী আদর্শের ভিত্তিতে জাতীয় কর্মমুখী দক্ষতা সংক্রান্ত যোগ্যতা কাঠামোর সঙ্গে সামঞ্জস্য অনুযায়ী। কর্মমুখী দক্ষতার উন্নয়নে গঠিত মুখ্যমন্ত্রীদের উপগোষ্ঠীর সুপারিশের ভিত্তিতে রাজ্য সরকারগুলিকেও পি.এম.কে.ভি.ওয়াই-এর আওতায় প্রকল্প ভিত্তিক দৃষ্টিভঙ্গী অনুযায়ী এই যোজনায় সামিল করা হবে মোট প্রশিক্ষণের ২৫ শতাংশ লক্ষ্য পূরণের উদ্দেশ্য নিয়ে। আর এই ২৫ শতাংশ লক্ষ্য অর্জনের জন্য প্রয়োজনীয় আর্থিক সহায়তা বা বরাদ্দ সরাসরি রাজ্যগুলিকে দিয়ে দেওয়া হবে। রোজগার মেলা এবং কৌশল শিবির ইত্যাদির মাধ্যমে শিক্ষার্থীদের জড়ো করা, তদারকি এবং প্রশিক্ষণ পরবর্তী নিয়োগের ব্যবস্হা করা হবে। শিক্ষার্থীদের নিয়োগের দিকে বিশেষ দৃষ্টি দেওয়া হবে এবং এক্ষেত্রে ইনসেনটিভের ব্যবস্হাও থাকবে। পি.এম.কে.ভি.ওয়াই দেশে কর্মমুখী দক্ষতার চাহিদা পূরণ ছাড়াও উপসাগরীয় দেশগুলি, ইউরোপ এবং অন্যান্য দেশে কর্মনিয়োগের ক্ষেত্রে প্রযুক্ত আন্তর্জাতিক মান অনুসারেও প্রশিক্ষণ দেবে। এই কর্মসূচীতে উচ্চ পর্যায়ের প্রশিক্ষণ গ্রহণের ক্ষেত্রে সংশ্লিষ্ট ছাত্র-ছাত্রীদের বৃত্তিও দেওয়া হবে।
ভাচাউ-তে একটি পাম্পিং স্টেশনের উদ্বোধন করলেন প্রধানমন্ত্রী

প্রধানমন্ত্রী শ্রী নরেন্দ্র মোদী সোমবার ভাচাউ-এ একটি পাম্পিং স্টেশনের উদ্বোধন করেন। এর মাধ্যমেতাপার বাঁধের জন্য নর্মদার জল ছাড়ার সুবিধা হবে। এই উপলক্ষে আয়োজিতএক জনসমাবেশে ভাষণদান কালে প্রধানমন্ত্রী বলেন যে আজকের এই উদ্বোধনের ঘটনা প্রত্যেককচ্ছবাসীর কাছেই এক বিশেষ গর্বের বিষয়। জল সংরক্ষণের গুরুত্ব প্রসঙ্গে শ্রী মোদীবলেন, এই বিষয়টি সম্পর্কে কচ্ছবাসীদের খুব ভালো ধারণা রয়েছে। প্রধানমন্ত্রী আরওবলেন, গুজরাটের শাসনক্ষমতায় যাঁরাই এসেছেন তাঁরাই জোর দিয়েছেন জল সংরক্ষণের ওপর। এখননর্মদার জল এসে পড়ায় এই অঞ্চলে এক বিশেষ পরিবর্তনের সূচনা হবে। ভূজ গুজরাটেরঅন্যান্য শহরের মতোই একটি আধুনিক বাস-বন্দর পেতে চলেছে বলে ঘোষনা করেনপ্রধানমন্ত্রী। তিনি বলেন, বর্তমানে গুরুত্ব দেওয়া হচ্ছে উন্নয়ন ও ইতিবাচককাজকর্মের ওপর যাতে এই রাজ্যকে উচ্চতার এক নতুন শিখরে পৌঁছে দেওয়া যায়। /…
মার্কিন রাষ্ট্রপতির সঙ্গে প্রধানমন্ত্রীর আলাপচারিতা

গতকাল মার্কিন রাষ্ট্রপতি শ্রী বারাক ওবামার সঙ্গে প্রধানমন্ত্রী শ্রী নরেন্দ্র মোদীর আলাপচারিতা হয় দূরভাষে। প্রধানমন্ত্রী ঐ দেশের সাম্প্রতিক গুলিচালনার ঘটনার প্রেক্ষিতে জীবনহানি ঘটায় দুঃখপ্রকাশ করেন এবং মার্কিন রাষ্ট্রপতিকে সমবেদনা জানান। আলাপচারিতার কেন্দ্রবিন্দুতে অবশ্য ছিল প্যারিসে অনুষ্ঠিত ‘কনফারেন্স অফ পার্টিস’ বা সি ও পি-২১ সম্মেলনটি। জলবায়ু পরিবর্তন হেতু সমস্যা নিরসনে আরও দায়িত্ববান হওয়ার কথা দুই প্রধানই তাঁদের বক্তব্যে পেশ করেন। প্যারিসের সম্মেলনেও ইতিবাচক আলাপ-আলোচনায় এই প্রসঙ্গ এসেছে। দুই প্রধানই একে অপরের সঙ্গে যোগাযোগ রাখার ব্যাপারে একমত হন।
জাতির জনক মহাত্মা গান্ধীকে শহীদ দিবসে প্রধানমন্ত্রীর শ্রদ্ধার্ঘ

প্রধানমন্ত্রী শ্রী নরেন্দ্র মোদী আজ জাতির জনক মহাত্মা গান্ধীকে শহীদ দিবসে শ্রদ্ধা জানিয়েছেন। গান্ধী স্মৃতিতে শহিদ স্তম্ভে প্রধানমন্ত্রী পুষ্প স্তবক নিবেদন করেন। এক ট্যুইট বার্তায় প্রধানমন্ত্রী বলেন,” জাতির জনক মহাত্মা গান্ধীকে তাঁর শহীদ দিবসে প্রণাম জানাই। মহাত্মার ব্যক্তিত্ব, আদর্শ ও চিন্তা শক্তিশালী, সক্ষম ও সমৃদ্ধশালী নতুন ভারত গড়তে আমাদের অনুপ্রেরণা জোগায়”।
সংস্কৃত ভাষায় ক্রিকেটের ধারাবিবরণীর প্রশংসা প্রধানমন্ত্রীর

নয়াদিল্লি, ০৪ অক্টোবর, ২০২২ প্রধানমন্ত্রী শ্রী নরেন্দ্র মোদী সংস্কৃত ভাষায় ক্রিকেটের ধারাবিবরণী দেওয়ার যে প্রচেষ্টা নাগরিকরা চালিয়েছেন, তার প্রশংসা করেছেন। তিনি তাঁর মন কি বাত – এর একটি অংশ ভাগ করে নিয়েছেন, যাতে কাশীতে এই একই ধরনের প্রচেষ্টা চালানোর কথা বলা হয়েছে। দেশের একজন নাগরিকের ট্যুইটকে উদ্ধৃত করে প্রধানমন্ত্রী বলেন, “এটি দেখতে পেয়ে আমি অত্যন্ত আনন্দিত। যাঁরা এই চেষ্টা চালিয়েছেন, তাঁদের অভিন্দনন। গত বছরে আমার #MannKiBaat অনুষ্ঠানে আমি কাশীর এ ধরনের একটি ঘটনার কথা সকলের সঙ্গে ভাগ করে নিয়েছিলাম। আজও তা ভাগ করে নিচ্ছি। https://t.co/bEmz0u4XvO”
২৫ জন শিশুকে জাতীয় সাহসিকতা পুরস্কার দিলেন প্রধানমন্ত্রী

সোমবার,দেশের ২৫ জন ছেলেমেয়ের হাতে জাতীয় সাহসিকতা পুরস্কার তুলে দিলেন প্রধানমন্ত্রীশ্রী নরেন্দ্র মোদী। পুরস্কারবিজয়ীদের সঙ্গে আলাপচারিতার সময় প্রধানমন্ত্রী বলেন যে সাহসিকতার যে কোন কাজেরমধ্যে মনোবল ও দ্রুত সিদ্ধান্ত গ্রহণের ক্ষমতার পরিচয় পাওয়া যায়। শুধুমাত্রপুরস্কার লাভই যাতে তাদের জীবনের একমাত্র উদ্দেশ্য না হয়ে ওঠে, সে সম্পর্কেও সতর্কথাকতে বলেন তিনি। বরং, এই পুরস্কার অর্জনকে জীবনে ভালো কাজের এক শুভ সূচনা বলে মনেকরা যেতে পারে। নেতাজিসুভাষ চন্দ্র বসুর জন্মবার্ষিকীর দিনটির তাৎপর্যের কথা পুরস্কার বিজয়ীদের স্মরণকরিয়ে দিয়ে প্রধানমন্ত্রী বলেন যে দেশনেতাদের জীবনী গ্রন্থ, ক্রীড়াবিদদের জীবনকাহিনী এবং যাঁরা জীবনে মহত্বের স্বাক্ষর রেখেছেন, তাঁদের সম্পর্কে রচিত গ্রন্থ আরওবেশি করে পড়া উচিৎ। শ্রীমোদী বলেন, সাহসিকতা হল এক বিশেষ ধরনের মানসিক গঠন। সুস্বাস্থ্য আমাদের অনেক দিকদিয়েই বড় হয়ে উঠতে সাহায্য করে। কিন্তু মূল চালিকাশক্তি হল মন। সুতরাং, আমাদেরসকলেরই বলিষ্ঠ মানসিকতার অধিকারী হওয়া প্রয়োজন। যে খ্যাতি ও প্রশংসা শিশুরাসাহসিকতার জন্য অর্জন করছে তা যাতে কোনভাবেই জীবনে উন্নতির পথে বাধা হয়ে না দাঁড়ায়সেদিকও দৃষ্টি রাখতে হবে তাদের। অনুষ্ঠানেউপস্থিত ছিলেন কেন্দ্রীয় নারী ও শিশুকল্যাণ মন্ত্রী শ্রীমতী মানেকা গান্ধীও। প্রসঙ্গতউল্লেখ্য, জাতীয় সাহসিকতা পুরস্কার প্রকল্পটির সূচনা হয় ভারতীয়শিশুকল্যাণ পরিষদের (আই সি সি ডব্ল্যু) উদ্যোগে। যে সমস্ত শিশু বুদ্ধি ও সাহসিকতারস্বাক্ষর রেখেছে, তাদের উৎসাহদানের লক্ষ্যেই সূচনা এই পুরস্কার প্রকল্পটির।
ডঃ ইন্দিরা হৃদয়েশের প্রয়াণে প্রধানমন্ত্রী’র শোক জ্ঞাপন

প্রধানমন্ত্রী শ্রী নরেন্দ্র মোদী ডঃ ইন্দিরা হৃদয়েশের প্রয়াণে গভীর শোক প্রকাশ করেছেন। প্রধানমন্ত্রীর কার্যালয় থেকে এক ট্যুইট বার্তায় জানানো হয়েছে, ‘ডঃ ইন্দিরা হৃদয়েশ জী বিভিন্ন সামাজিক কর্মকাণ্ডে সর্বাগ্রে ছিলেন। তিনি একজন কার্যকরী বিধায়ক ছিলেন। প্রশাসনিক কাজে তাঁর যথেষ্ট অভিজ্ঞতা ছিল। তাঁর মৃত্যুতে শোকাহত। তাঁর পরিবার এবং অনুরাগীদের প্রতি সমবেদনা জানাচ্ছি। ওঁম শান্তি :
প্রধানমন্ত্রী ২০২০-র ‘প্রধানমন্ত্রী রাষ্ট্রীয় বাল পুরস্কার’ জয়ীদের সঙ্গে মিলিত হবেন

প্রধানমন্ত্রী শ্রী নরেন্দ্র মোদী আগামীকাল (২৪শে জানুয়ারি) নতুন দিল্লিতে এক অনুষ্ঠানে ২০২০-র ‘প্রধানমন্ত্রী রাষ্ট্রীয় বাল পুরস্কার’ জয়ী ৪৯ জন শিশুর সঙ্গে মতবিনিময় করবেন। বিভিন্ন রাজ্য থেকে পুরস্কার জয়ী এই ৪৯ জন শিশুর মধ্যে একজন করে জম্মু ও কাশ্মীর, মণিপুর এবং অরুণাচল প্রদেশের রয়েছে। ‘প্রধানমন্ত্রী রাষ্ট্রীয় বাল পুরস্কার’ কলা ও সংস্কৃতি, উদ্ভাবন, মেধা, সমাজসেবা, খেলাধূলা ও সাহসিকতার ক্ষেত্রে অসামান্য নিদর্শনের স্বীকৃতিস্বরূপ দেওয়া হয়ে থাকে। কেন্দ্রীয় সরকার জাতি গঠনে অন্যতম গুরুত্বপূর্ণ অংশীদার হিসেবে শিশুদের বিবেচনা করে থাকে। তাই, তাদের আশা-আকাঙ্ক্ষা যেমন পূরণ করা প্রয়োজন, তেমনই তাদের সাফল্যগুলিকে স্বীকৃতি জানানোও প্রয়োজন। যদিও প্রত্যেক শিশুই সম্পদ এবং তাদের সাফল্যগুলি প্রশংসার দাবি রাখে, তথাপি এই শিশুদের এমন কিছু উল্লেখযোগ্য নজির রয়েছে যা অন্যদের কাছে প্রেরণাস্বরূপ। এই লক্ষ্যে সরকার বিভিন্ন ক্ষেত্রে শিশুদের দৃষ্টান্তমূলক সাফল্যগুলিকে স্বীকৃতি দিতে প্রতি বছর ‘প্রধানমন্ত্রী রাষ্ট্রীয় বাল পুরস্কার’ দিয়ে থাকে। উদ্ভাবন, মেধাগত সাফল্য, সমাজসেবা, কলা ও সংস্কৃতি, ক্রীড়া এবং সাহসিকতার ক্ষেত্রে দৃষ্টান্তমূলক সাফল্যের জন্য যে কোন শিশুই এই পুরস্কারের জন্য আবেদন করতে পারে। এমনকি, যে কোন ব্যক্তি যিনি কোন শিশুর মেধাগত সাফল্যের বিষয়ে অবগত হয়েছেন, তিনিও এই পুরস্কারের জন্য সংশ্লিষ্ট শিশুর নাম মনোনয়নের জন্য পাঠাতে পারেন। প্রাপ্ত প্রতিটি আবেদন পুঙ্খানুপুঙ্খভাবে খতিয়ে দেখার পর এক উচ্চস্তরীয় কমিটি পুরস্কার জয়ীদের নির্বাচন করে থাকে। উল্লেখ করা যেতে পারে, রাষ্ট্রপতি শ্রী রামনাথ কোবিন্দ গতকাল এক অনুষ্ঠানে ‘প্রধানমন্ত্রী রাষ্ট্রীয় বাল পুরস্কার’ প্রদান করেন। আদিবাসী শিল্পী, এনসিসি ক্যাডেট, এনএসএস স্বেচ্ছাসেবক এবং ট্যাবলো শিল্পীদের সঙ্গে ‘অ্যাট হোম’ অনুষ্ঠান প্রধানমন্ত্রী শ্রী মোদী আগামীকাল ‘অ্যাট হোম’ অনুষ্ঠানে ১,৭৩০ জনেরও বেশি আদিবাসী শিল্পী, এনসিসি ক্যাডেট, এনএসএস স্বেচ্ছাসেবক, ট্যাবলো শিল্পী সহ ‘প্রধানমন্ত্রী রাষ্ট্রীয় বাল পুরস্কার’ জয়ীদের সঙ্গে মতবিনিময় করবেন।
প্রধানমন্ত্রী আগামীকাল সোলাপুরে একাধিক উন্নয়নমূলক প্রকল্পের সূচনা করবেন

প্রধানমন্ত্রী শ্রী নরেন্দ্র মোদী আগামীকাল বুধবার মহারাষ্ট্রের সোলাপুর সফর করবেন। সেখানে তিনি একাধিক উন্নয়নমূলক প্রকল্পের সূচনা ও শিলান্যাস করবেন। রাজ্যে সড়ক পরিবহণ ও যোগাযোগ ব্যবস্থার প্রসারে প্রধানমন্ত্রী ২১১ নম্বর জাতীয় মহাসড়কের (বর্তমানে ৫২ নম্বর জাতীয় সড়ক) চারলেন বিশিষ্ট সোলাপুর – তুলজাপুর – ওসমানাবাদ শাখা জাতির উদ্দেশে উৎসর্গ করবেন। জাতীয় মহাসড়কের চারলেন বিশিষ্ট এই অংশটি মহারাষ্ট্রের গুরুত্বপূর্ণ মারাঠওয়াড়ার সঙ্গে সোলাপুরের যোগাযোগ ব্যবস্থায় উন্নতি ঘটাবে। প্রধানমন্ত্রী আবাস যোজনার আওতায় শ্রী মোদী ৩০ হাজার গৃহ নির্মাণ প্রকল্পের শিলান্যাস করবেন। প্রকল্পের নির্মাণ কাজ শেষ হলে রিক্‌শা চালক, বস্ত্র শিল্পের সঙ্গে যুক্ত কর্মী, বিড়ি শ্রমিক, রাস্তা থেকে পরিত্যক্ত সামগ্রী সংগ্রহকারী ও দরিদ্র মানুষ প্রাথমিকভাবে উপকৃত হবেন। এই গৃহ নির্মাণ প্রকল্পে মোট খরচ ধরা হয়েছে ১ হাজার ৮১১ কোটি ৩৩ লক্ষ টাকা। প্রকল্প খাতে মোট ব্যয়ের ৭৩০ কোটি টাকা কেন্দ্র ও রাজ্য সরকার যৌথভাবে বহন করবে। স্বচ্ছ ভারত অভিযানের লক্ষ্যকে সামনে রেখে প্রধানমন্ত্রী সোলাপুরে ভূগর্ভস্থ নিকাশী নালা ব্যবস্থা এবং তিনটি বর্জ্য পরিচালনা কেন্দ্র জাতির উদ্দেশে উৎসর্গ করবেন। এর ফলে, সোলাপুর শহরে নিকাশী ব্যবস্থার পাশাপাশি, পরিষ্কার-পরিচ্ছন্নতার পরিধি বাড়বে। নতুন এই নিকাশী নালা শহরে বর্তমানে নিকাশির যে ব্যবস্থা রয়েছে, তার পরিবর্তে গড়ে তোলা হয়েছে। অম্রুত মিশনের আওতায় মূল যে নিকাশী ব্যবস্থা গড়ে তোলা হচ্ছে, তার সঙ্গে ঐ নিকাশী নালাগুলিকে জুড়ে দেওয়া হবে। সোলাপুর স্মার্ট শহরে এলাকা-ভিত্তিক উন্নয়ন কর্মসূচির অঙ্গ হিসাবে প্রধানমন্ত্রী জল সরবরাহ ও নিকাশী ব্যবস্থার বিকাশে এক যৌথ প্রকল্পের শিলান্যাস করবেন। এই প্রকল্পের ফলে উজানি বাঁধ থেকে সোলাপুর শহরে পানীয় জল সরবরাহ বৃদ্ধি পাবে এবং অম্রুত মিশনের আওতায় ভূ-গর্ভস্থ নিকাশী ব্যবস্থার মানোন্নয়ন ঘটবে। স্মার্ট সিটি মিশনের আওতায় প্রকল্প খাতে খরচ ধরা হয়েছে ২৪৪ কোটি টাকা। আশা করা হচ্ছে, এই প্রকল্পগুলির ফলে পরিষেবা প্রদান ক্ষেত্রে লক্ষ্যণীয় অগ্রগতি ঘটবে এবং সাধারণ মানুষের কল্যাণে প্রযুক্তিকে কাজে লাগিয়ে জনস্বাস্থ্য ব্যবস্থায় উন্নতি হবে। সোলাপুর শহরে এক জনসভাতেও শ্রী মোদী ভাষণ দেবেন। এই শহরে এটি তাঁর দ্বিতীয় সফর। এর আগে ২০১৪-র ১৬ আগস্ট প্রধানমন্ত্রী ৯ নম্বর জাতীয় মহাসড়কের চারলেন বিশিষ্ট সোলাপুর – কর্ণাটক সীমান্ত শাখার উদ্বোধন করেছিলেন। সেই সঙ্গে, ৭৫৬ কিলোভোল্ট বিশিষ্ট সোলাপুর – রাইচুর বিদ্যুৎ সরবরাহ লাইন জাতির উদ্দেশে উৎসর্গ করেছিলেন।
প্রধানমন্ত্রী আগামী তেসরা নভেম্বর কম টিকার ডোজ প্রদানকারী জেলাগুলির সঙ্গে পর্যালোচনা বৈঠক করবেন

নতুন দিল্লি, ৩১ অক্টোবর, ২০২১ জি-২০ শিখর সম্মেলন এবং সিওপি২৬-এ যোগ দেওয়ার পর দেশে ফিরেই প্রধানমন্ত্রী শ্রী নরেন্দ্র মোদী আগামী তেসরা নভেম্বর দুপুর ১২টায় ভিডিও কনফারেন্সের মাধ্যমে কম টিকার ডোজ প্রদানকারী জেলাগুলির সঙ্গে একটি পর্যালোচনা বৈঠক করবেন। ৫০ শতাংশেরও কম প্রথম ডোজ এবং কোভিড টিকার দ্বিতীয় ডোজ কম দেওয়া হয়েছে এমন জেলাগুলিকে এই বৈঠকে ডাকা হয়েছে। এদিন প্রধানমন্ত্রী ঝাড়খণ্ড, মণিপুর, নাগাল্যান্ড, অরুণাচল প্রদেশ, মহারাষ্ট্র, মেঘালয় এবং অন্যান্য রাজ্যের ৪০টিরও বেশি জেলার জেলাশাসকদের সঙ্গে কথা বলবেন। মূলত এই জেলাগুলিতেই কম টিকার ডোজ দেওয়া হয়েছে। বৈঠকে সংশ্লিষ্ট রাজ্যের মুখ্যমন্ত্রীরাও উপস্থিত থাকবেন। /
পণ্যের গুণমান সম্পর্কিত ব্যবস্থা গ্রহণেরক্ষেত্রে ভারত-মালি সহযোগিতা  :  কর্মপরবর্তী অনুমোদন কেন্দ্রীয় মন্ত্রিসভার

পণ্যেরগুণগত মান এবং আনুষঙ্গিক অন্যান্য বিষয় সম্পর্কে সহযোগিতা প্রসারের লক্ষ্যে ভারত ওমালির মধ্যে স্বাক্ষরিত এক মউ আজ কর্মপরবর্তী অনুমোদন লাভ করল কেন্দ্রীয়মন্ত্রিসভার। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত মন্ত্রিসভার একবৈঠকে ভারতের ব্যুরো অফ ইন্ডিয়ান স্ট্যান্ডার্ডস (বিআইএস) এবং মালি সাধারণতন্ত্রেরডিরেকশন ন্যাশনাল দ্য ইন্ডাস্ট্রিজ (এমএলআইএনডিআই)-এর মধ্যে সম্পাদিত এই চুক্তিপত্রটিতেঅনুমোদনদানের সিদ্ধান্ত গ্রহণ করা হয়। স্বাক্ষরিতমউ-এর আওতায় পণ্যের গুণগত মান সম্পর্কে পরীক্ষা-নিরীক্ষা এবং সংশ্লিষ্ট অন্যান্যকাজে সাধারণ লক্ষ্য পূরণের ক্ষেত্রে এক ঘনিষ্ঠ সহযোগিতার সম্পর্ক গড়ে উঠবে ভারত ওমালির মধ্যে । এর ফলে,পারস্পরিক বিশেষ জ্ঞান ও অভিজ্ঞতা বিনিময় তথা বাণিজ্য প্রসারের বিষয়গুলিও বিশেষভাবেউৎসাহ লাভ করবে । /
‘প্রগতি’ মঞ্চেপ্রধানমন্ত্রীর মত বিনিময়

প্রধানমন্ত্রী শ্রী নরেন্দ্র মোদী বুধবার নতুন দিল্লিতে তথ্য ও কম্পিউটার প্রযুক্তি ভিত্তিক ‘প্রগতি’ মঞ্চে সক্রিয় প্রশাসন ও সময়ানুগ কর্মসূচি রূপায়ন বিষয়ক ২৫-তম মত বিনিময় সভায় পৌরহিত্য করেন। এই বৈঠকে ২২৭টি প্রকল্পের সামগ্রিক অগ্রগতি পর্যালোচনা করা হয়। প্রকল্পগুলিতে বিনিয়োগের পরিমান ১০ লক্ষ কোটি টাকারও বেশি। বিভিন্ন ক্ষেত্রে গণ-অভিযোগ ব্যবস্হার সমাধানের বিষয়টিও বৈঠকে পর্যালোচনা করা হয়। ‘প্রগতি’ মঞ্চে ২৫-তম বৈঠক পূর্ণ হওয়ায় প্রধানমন্ত্রী সংশ্লিষ্ট সকলকে অভিনন্দন জানান। তিনি বলেন, ‘প্রগতি’ মঞ্চে বিভিন্ন বিষয়ে আলাপ-আলোচনার দরুন কেন্দ্র ও রাজ্যগুলির মধ্যে সহযোগিতা বৃদ্ধি পেয়েছে। দেশের যুক্তরাষ্ট্রীয় কাঠামো ব্যবস্হার ক্ষেত্রে ‘প্রগতি’ মঞ্চ এক ইতিবাচক ও জোরালো মাধ্যম। তিনি আরও বলেন, বড় মাপের প্রকল্পগুলির পাশাপাশি একাধিক সামাজিক ক্ষেত্রের প্রকল্পের পর্যালোচনায় ও উন্নতিতেও এই মঞ্চ সাহায্য করেছে। বুধবার ‘প্রগতি’ বৈঠকে প্রধানমন্ত্রী প্রাক্তন সেনাকর্মীদের কল্যাণের সঙ্গে জড়িত অভিযোগগুলির সুষ্টু সমাধান ও এক্ষেত্রে অগ্রগতির নানা দিক খতিয়ে দেখেন। দ্রুত অভিযোগ নিষ্পত্তির প্রয়োজনীতার গুরুত্ব দিয়ে প্রধানমন্ত্রী বলেন, এরফলে প্রাক্তন সেনাকর্মীদের সমস্যাগুলি স্বল্প সময়ের মধ্যেই সমাধান করা যেতে পারে। প্রধানমন্ত্রী বৈঠকে রেল, সড়ক, পেট্রোলিয়াম, বিদ্যুৎ, কয়লা, নগরোন্নয়ন এবং স্বাস্হ্য ও পরিবার কল্যাণ ক্ষেত্রের সঙ্গে যুক্ত ১০টি পরিকাঠামো প্রকল্পের অগ্রগতি খতিয়ে দেখেন। এই প্রকল্পগুলি পশ্চিমবঙ্গ সহ হিমাচলপ্রদেশ, উত্তরপ্রদেশ, ওড়িশা, অন্ধ্রপ্রদেশ, গুজরাট, মহারাষ্ট্র, আসাম, সিকিম, বিহার, তামিলনাড়ু ও ঝাড়খন্ডে রূপায়িত হচ্ছে। প্রধানমন্ত্রী কৃষি সিঞ্চাই যোজনা রূপায়নের অগ্রগতিও শ্রী মোদী খতিয়ে দেখেন। তপশিলী উপজাতির ছাত্রছাত্রীদের জন্য উচ্চতর শিক্ষাক্ষেত্রে যে জাতীয় ফেলোশিপ ও বৃত্তিপ্রদান কর্মসূচি চালু রয়েছে, তার অগ্রগতিও প্রধানমন্ত্রী বৈঠকে পর্যালোচনা করেন।
ভারত ওআফগানিস্হানের মধ্যে অপরাধী প্রত্যর্পণ চুক্তি স্বাক্ষরে কেন্দ্রীয় মন্ত্রিসভার অনুমোদন

ভারত ও আফগানিস্হানেরমধ্যে অপরাধী প্রত্যর্পণ চুক্তি স্বাক্ষরের বিষয়টি প্রধানমন্ত্রী শ্রী নরেন্দ্রমোদীর পৌরহিত্যে কেন্দ্রীয় মন্ত্রিসভার বৈঠকে আজ অনুমোদিত হয়েছে। এই চুক্তির ফলেআফগানিস্হান থেকে জঙ্গি, অর্থনৈতিক অপরাধী এবং অন্যান্য দুষ্কৃতীদের আনা ও সেদেশেপাঠানোর আইনী সংস্হান-এর সুযোগ হবে। /…
সৌদি আরবের যুবরাজের ভারত সফর উপলক্ষে স্বাক্ষরিত সমঝোতাপত্র/চুক্তির তালিকা

ক্রমিক সংখ্যা চুক্তি/সমঝোতাপত্রের বিষয় ভারতের পক্ষে নথিপত্র বিনিময়কারী সৌদি আরবের পক্ষে নথিপত্র বিনিময়কারী ১ জাতীয় বিনিয়োগ ও পরিকাঠামো তহবিলে লগ্নির জন্য ভারত ও সৌদি আরবের মধ্যে সমঝোতাপত্র। বিদেশ মন্ত্রী শ্রীমতী সুষমা স্বরাজ শক্তি, শিল্প ও খনিজ সম্পদ বিষয়ক মন্ত্রী খালিদ আল ফালিহ্‌ ২ কেন্দ্রীয় পর্যটন মন্ত্রক ও সৌদি আরবের পর্যটন ও জাতীয় ঐতিহ্য বিষয়ক কমিশনের মধ্যে পর্যটন ক্ষেত্রে সহযোগিতার লক্ষ্যে সমঝোতাপত্র। বিদেশ মন্ত্রকের পূর্বাঞ্চলীয় বিষয়ক সচিব শ্রী টি এস তিরুমূর্তি বিদেশ প্রতিমন্ত্রী আদেল আল জুবের ৩ আবাসন ক্ষেত্রে সহযোগিতার লক্ষ্যে ভারত ও সৌদি আরবের মধ্যে সমঝোতাপত্র। সৌদি আরবে নিযুক্ত ভারতীয় রাষ্ট্রদূত শ্রী আহমেদ জাভেদ বাণিজ্য ও বিনিয়োগ মন্ত্রী মজিদ বিন আব্দুল্লা আল কোয়াসাবি ৪ দু’দেশের মধ্যে দ্বিপাক্ষিক বিনিয়োগ সম্পর্ক বৃদ্ধি করতে ভারতে ইনভেস্ট ইন্ডিয়া এবং সৌদি আরবের জেনারেল ইনভেস্টমেন্ট কর্তৃপক্ষের মধ্যে কাঠামোগত সহযোগিতা কর্মসূচি। সৌদি আরবে নিযুক্ত ভারতীয় রাষ্ট্রদূত শ্রী আহমেদ জাভেদ বাণিজ্য ও বিনিয়োগ মন্ত্রী মজিদ বিন আব্দুল্লা আল কোয়াসাবি ৫ ভারতের প্রসার ভারতী এবং সৌদি আরবের সৌদি ব্রডকাস্টিং নিগমের মধ্যে অডিও ভিজ্যুয়াল অনুষ্ঠান আদান-প্রদানে সহযোগিতা গড়ে তুলতে সমঝোতাপত্র। সৌদি আরবে নিযুক্ত ভারতীয় রাষ্ট্রদূত শ্রী আহমেদ জাভেদ গণমাধ্যম বিষয়ক মন্ত্রী তুর্কি আব্দুল্লা আল শাবানা এছাড়াও, সৌদি আরব আন্তর্জাতিক সৌরজোট সংক্রান্ত ফ্রেমওয়ার্ক চুক্তি স্বাক্ষর করেছে।
বড়দিন উপলক্ষ্যে প্রধানমন্ত্রীর শুভেচ্ছা

বড়দিন উপলক্ষ্যে প্রধানমন্ত্রী দেশবাসীকে তাঁর শুভেচ্ছা জানিয়েছেন। এক বার্তায় প্রধানমন্ত্রী বলেন, “ বড়দিনের শুভেচ্ছা! যিশু খ্রীষ্টের মহান ভাবনাকে আমরা অপার আনন্দের সঙ্গে স্মরণ করি। তিনি ছিলেন সেবা ও দয়ার মানসিকতার সার্থক উদাহরণ, মানব জাতির দুর্দশা লাঘব করতে যিনি নিজের জীবন উৎসর্গ করেছিলেন। তাঁর শিক্ষা বিশ্বের লক্ষ লক্ষ মানুষকে অনুপ্রাণিত করে“ ।
গুড ফ্রাইডে’ উপলক্ষে যীশু খ্রীস্টকে স্মরণ করলেন প্রধানমন্ত্রী শ্রী  নরেন্দ্র মোদী

গুড ফ্রাইডেতে সত্য, ন্যায়বিচার এবং সেবার প্রতি যীশু খ্রীস্টের অঙ্গীকারের কথা স্মরণ করেছেন প্রধানমন্ত্রী শ্রী নরেন্দ্র মোদী । এক ট্যুইট বার্তায় প্রধানমন্ত্রী বলেছেন, “প্রভু যীশু অন্যের সেবায় নিজের জীবন উৎসর্গ করেছিলেন। তার সাহস এবং ন্যায়পরায়ণতা এবং ন্যায়-বিচারের উপলব্ধিও ছিল অসাধারণ। তাই গুড ফ্রাইডেতে আমরা প্রভু যীশু এবং সত্য, ন্যায়বিচার এবং সেবার প্রতি তার অঙ্গীকারের কথা স্মরণ করছি”।
গুরু পূর্ণিমা উপলক্ষে প্রধানমন্ত্রীর শুভেচ্ছা

প্রধানমন্ত্রী শ্রী নরেন্দ্র মোদী গুরু পূর্ণিমা উপলক্ষে দেশবাসীকে শুভেচ্ছা জানিয়েছেন। এক ট্যুইটবার্তায় প্রধানমন্ত্রী বলেছেন, “ গুরুপূর্নিমা উপলক্ষে দেশবাসীকে শুভেচ্ছা জানাই। জীবনে সাফল্যের পেছনে যে সব গুরুরা রয়েছেন, আজ তাঁদের প্রতি শ্রদ্ধা প্রদর্শনের দিন । এই উপলক্ষে সকল গুরুজনকে আমার সশ্রদ্ধ প্রণাম।“
অভ্যন্তরীণভাবে নির্মিত কার্টোস্যাট-৩ উপগ্রহ বহনকারী পিএসএলভি-সি৪৭-এর সফল উৎক্ষেপণে ইসরোর বিজ্ঞানীদের অভিনন্দন জানালেন প্রধানমন্ত্রী

প্রধানমন্ত্রী শ্রী নরেন্দ্র মোদী দেশে নির্মিত কার্টোস্যাট-৩ উপগ্রহ বহনকারী পিএসএলভি-সি৪৭ মহাকাশযানের সফল উৎক্ষেপণে ইসরোর সমস্ত বিজ্ঞানীদের অভিনন্দন জানিয়েছেন। এই মহাকাশযান একইসঙ্গে ডজনখানেকের বেশি মার্কিন যুক্তরাষ্ট্রের ন্যানো উপগ্রহও উৎক্ষেপণ করেছে। এক ট্যুইট বার্তায় প্রধানমন্ত্রী বলেছেন, “আমি ইসরোর সমগ্র বিজ্ঞানীদের দেশে নির্মিত কার্টোস্যাট-৩ উপগ্রহ এবং ডজনখানেকের বেশি মার্কিন যুক্তরাষ্ট্রে ন্যানো উপগ্রহ বহনকারী পিএসএলভি-সি৪৭ মহাকাশযানের সফল উৎক্ষেপণে আন্তরিক অভিনন্দন জানাচ্ছি।” প্রধানমন্ত্রী আরও বলেন, উন্নত কার্টোস্যাট-এ উপগ্রহটি উচ্চ-বিশ্লেষণধর্মী প্রতিবিম্ব গঠনের ক্ষমতাকে আরও বাড়িয়ে তুলবে। ইসরো আবার আমাদের গর্বিত করেছে।
কেরলের প্রতিষ্ঠা দিবসে রাজ্যবাসীকে শুভেচ্ছা প্রধানমন্ত্রীর

নয়াদিল্লী, ১ নভেম্বর, ২০২১ প্রধানমন্ত্রী শ্রী নরেন্দ্র মোদী কেরলের প্রতিষ্ঠা দিবসে রাজ্যবাসীকে শুভেচ্ছা জানিয়েছেন। এক ট্যুইটে প্রধানমন্ত্রী জানিয়েছেন ; “কেরল পিরাভি দিবসে রাজ্যবাসীকে শুভেচ্ছা। কেরল তার মনোরম পরিবেশ এবং এখানকার জনগণের পরিশ্রমী স্বভাবের জন্য সুপরিচিত। কেরলের জনগণ তাদের বিভিন্ন প্রচেষ্টায় সফল হোক।”
ব্রিক্‌স নেতাদের বৈঠকের সূচনা পর্বে প্রধানমন্ত্রী শ্রী নরেন্দ্র মোদীর বিবৃতি

মাননীয় প্রেসিডেন্ট ভ্লাদিমির পুতিন, মাননীয় প্রেসিডেন্ট জি জিন পিং, মাননীয় প্রেসিডেন্ট জেকব জুমা, মাননীয় প্রেসিডেন্ট ডিলমা রৌসেফ, আজকের এই বৈঠকের চমৎকার প্রস্তুতির জন্য আমি ধন্যবাদ জানাই উদ্যোক্তা প্রেসিডেন্ট পুতিনকে। ব্রিক্‌স-এর নেতৃত্বদানের জন্যও ধন্যবাদ তাঁকে। সপ্তম ব্রিক্‌স শীর্ষ সম্মেলন সফলভাবে আয়োজনের জন্য অভিনন্দন। মাননীয় বিশিষ্ট প্রতিনিধিবৃন্দ, প্যারিসে ভয়ঙ্কর সন্ত্রাসবাদের ঘটনার আমরা কঠোর নিন্দা করছি ঐক্যবদ্ধভাবে। সিনাই-তে প্রাণহানির ঘটনায় রাশিয়াকে জানাই আমাদের গভীর সহানুভূতি ও সহমর্মিতা। আঙ্কারা এবং বেইরুটের ঘটনাও আমাদের মনে করিয়ে দেয় সন্ত্রাসের ক্রমবর্ধমান ভয়ঙ্কর চেহারার কথা। সন্ত্রাসবাদের বিরুদ্ধে সমগ্র মানবজাতিকে একজোট হতে হবে। সন্ত্রাসবাদের মোকাবিলায় সমস্ত বিশ্বকে ঐক্যবদ্ধ ও একজোট হওয়ার সময় এখন উপস্থিত। ব্রিক্‌স সদস্য রাষ্ট্রগুলির কাছে এটি অবশ্যই একটি অগ্রাধিকারের ক্ষেত্র। এমন একটা সময় আমরা অতিক্রম করে এসেছি যখন ব্রিক্‌স গঠনের যৌক্তিকতা ও স্থায়িত্ব সম্পর্কে প্রশ্ন তোলা হত। আমরা আমাদের কর্মপ্রচেষ্টার মধ্য দিয়ে ব্রিক্‌স-এর মূল্য ও প্রাসঙ্গিকতা প্রমাণ করেছি। আর সেটা সম্ভব করে তুলেছি এমন একটি সময়ে যখন বিশ্ব এক বিরাট চ্যালেঞ্জের সম্মুখীন। নতুন উন্নয়ন ব্যাঙ্ক, নগদ জমার ব্যবস্থা, ব্রিক্‌স-এর অর্থনৈতিক সহযোগিতা প্রকৌশল – এ সমস্ত কিছুই আমাদের সঙ্কল্প ও ভবিষ্যৎ সম্পর্কে চিন্তাভাবনার উজ্জ্বল উদাহরণ। একই সঙ্গে, জি-২০-কেও আমরা নতুন রূপে গড়ে তুলতে পারি। ভারত ব্রিক্‌স-কে খুবই গুরুত্বপূর্ণ বলে মনে করে। ২০১৬-র ১ ফেব্রুয়ারি থেকে ব্রিক্‌স-এর পৌরোহিত্যের ভার আমাদের ওপর ন্যস্ত হওয়ায় নিজেদের সম্মানিত বোধ করছি। সম্মানিত বোধ করছি এই কারণেও যে অন্যান্য নেতারা এই ক্ষেত্রটিতে যে সমস্ত কাজ ইতিমধ্যেই করেছেন তাকে আরও এগিয়ে নিয়ে যাওয়ার দায়িত্ব পেয়ে। ব্রিক্‌স-এর সভাপতিত্ব করার সময় ভারতের বিষয় হবে ‘পারস্পরিক আদানপ্রদান, অন্তর্ভুক্তি এবং সমষ্টিগতভাবে সমাধান’। অর্থাৎ, ‘বিল্ডিং রেসপন্সিভ, ইনক্লুসিভ অ্যান্ড কালেক্টিভ সলিউশন্‌স’ বা সংক্ষেপে ব্রিক্‌স। এটি সঠিকভাবেই আমাদের নীতি ও আদর্শকে প্রতিফলিত করে। ২০১৫-র ডিসেম্বরে ব্রিক্‌স-কে নেতৃত্বদানের দায়িত্ব চিন গ্রহণ করতে চলেছে। ঐ সময়ের জন্য চিনকে পূর্ণ সমর্থন ও সহযোগিতার প্রতিশ্রুতি আমরা দিচ্ছি। ধন্যবাদ।
ভারত ও মরক্কোর মধ্যে অপরাধমূলক কাজকর্মের ক্ষেত্রে পারস্পরিক আইনি সহযোগিতা সংক্রান্ত চুক্তিতে কেন্দ্রীয় মন্ত্রিসভার অনুমোদন

প্রধানমন্ত্রী শ্রী নরেন্দ্র মোদীর পৌরহিত্যে বৃহস্পতিবার (পয়লা নভেম্বর) কেন্দ্রীয় মন্ত্রিসভার বৈঠকে ভারত ও মরক্কোর মধ্যে অপরাধমূলক কাজকর্মের ক্ষেত্রে পারস্পরিক আইনি সহযোগিতা গড়ে তুলতে চুক্তি স্বাক্ষরের বিষয়টি অনুমোদিত হয়েছে। এই চুক্তি দুই দেশের মধ্যে অপরাধের তদন্ত ও মামলা দায়ের, অভিযুক্তদের হদিশ, অপরাধ দমন, অপরাধে কাজে লাগানোর হাতিয়ার বাজেয়াপ্ত বা নিজেদের হেফাজতে নেওয়ার মতো ক্ষেত্রে দ্বিপাক্ষিক সহযোগিতার জন্য এক বিস্তৃত আইনি কাঠামো প্রদান করবে। এ ধরণের চুক্তি স্বাক্ষরের উদ্দেশ্য হল, অপরাধমূলক কাজকর্মের তদন্ত ও মামলা দায়ের করার মতো ক্ষেত্রে কার্যকারিতা ও দক্ষতা বৃদ্ধি করা। সেইসঙ্গে, সামাজিক উন্নয়নের পূর্বশর্ত হিসেবে প্রয়োজনীয় শান্তিপূর্ণ বাতাবরণ গড়ে তোলা। সংগঠিত অপরাধ ও জঙ্গিদের কাজ করার পদ্ধতি সম্বন্ধে জানতেও এই চুক্তিটি গুরুত্বপূর্ণ ভূমিকা নেবে। এমনকি, অভ্যন্তরীণ নিরাপত্তার ক্ষেত্রে উপযুক্ত নীতি গ্রহণের ক্ষেত্রেও চুক্তিটি উল্লেখযোগ্য ভূমিকা পালন করবে। /
নাইরোবিতেশ্রী কুচি লেভা প্যাটেল সমাজের রজত জয়ন্তী অনুষ্ঠানে ভিডিও কনফারেন্সের মাধ্যমেভাষণ দিলেন প্রধানমন্ত্রী

কেনিয়ার নাইরোবিতে অনুষ্ঠিত শ্রী কুচি লেভা প্যাটেল সমাজের রজত জয়ন্তীঅনুষ্ঠানে নয়াদিল্লি থেকে এক ভিডিও কনফারেন্সের মাধ্যমে ভাষণ দিলেন প্রধানমন্ত্রীশ্রী নরেন্দ্র মোদী। পূর্ব আফ্রিকার উন্নয়ন সহ বিভিন্ন কল্যাণমূলক প্রকল্পে কুচি লেভা প্যাটেলসমাজের বিশেষ অবদানের ভূয়সী প্রশংসা করেন প্রধানমন্ত্রী। কেনিয়ার স্বাধীনতাসংগ্রামে ভারতীয় সম্প্রদায়ের গুরুত্বপূর্ণ ভূমিকার কথাও তিনি তুলে ধরেন তাঁরএদিনের ভাষণে। দেশের সার্বিক বিকাশ প্রচেষ্টায় বিশেষত, ২০০১-এ কচ্ছ-এর ভূকম্প পরবর্তীপর্যায়ে সেখানে পুনর্গঠন এবং পুনর্বাসন সংক্রান্ত কাজকর্মে কুচি সমাজের অবদানেরকথাও উল্লেখ করেন শ্রী মোদী। তিনি বলেন, কচ্ছকে একসময় মরু অঞ্চল বলে বর্ণনা করাহত। কিন্তু তা এখন একটি অন্যতম প্রধান পর্যটন গন্তব্য রূপে সকলের কাছে আকর্ষণীয়হয়ে উঠেছে। তিনি গুজরাটের মুখ্যমন্ত্রী থাকাকালীন নর্মদার জলকে কচ্ছ-এর দূরদূরান্তএলাকায় পৌঁছে দেওয়ার কাজে তাঁর সরকার যে নিরন্তর প্রচেষ্টা চালিয়েছিল, তার কথাওএদিন উঠে আসে প্রধানমন্ত্রীর ভাষণে। সংশ্লিষ্ট অঞ্চলের বিকাশ প্রচেষ্টায় রাজ্য এবং কেন্দ্র উভয়েই যে এক দ্বৈতচালিকাশক্তির ভূমিকা পালন করে চলেছে একথার উল্লেখ করে প্রধানমন্ত্রী বলেন, গত কয়েকবছরে হাজার হাজার কোটি টাকা বিনিয়োগ করা হয়েছে এই অঞ্চলের উন্নয়নে। কচ্ছ ওজামনগরের মধ্যে প্রস্তাবিত রোরো পরিষেবা চালুর বিষয়টি সম্পর্কেও তিনি সমবেত জনসাধারণকেঅবহিত করেন। তিনি বিশেষ জোর দিয়ে বলেন যে ভারত এবং আফ্রিকার দেশগুলির সহযোগিতা ক্রমশনিবিড়তর হয়ে উঠছে। সাম্প্রতিককালে, ভারত-আফ্রিকা শীর্ষ সম্মেলন এবং আফ্রিকা উন্নয়নব্যাঙ্কের একটি বৈঠক যে ভারতেই অনুষ্ঠিত হয়েছে একথারও উল্লেখ করেন তিনি। প্রধানমন্ত্রীবলেন, ভারতের রাষ্ট্রপতি, উপ-রাষ্ট্রপতি এবং প্রধানমন্ত্রী হিসেবে তিনি স্বয়ং ২০বারেরও বেশি আফ্রিকার বিভিন্ন দেশ সফর করে এসেছেন। বর্তমান সরকারের আমলেই এই ঘটনাঘটেছে বলে তিনি প্রসঙ্গত উল্লেখ করেন। ভিডিও কনফারেন্সের মাধ্যমে ভাষণদানকালে সমবেত জনসাধারণের উদ্দেশেআমন্ত্রণ জানিয়ে প্রধানমন্ত্রী বলেন যে ২০১৯-এর জানুয়ারি মাসে কুম্ভ মেলা উপলক্ষেতাঁরা ভারত সফরে আসতে পারেন। যাঁরা এযাবৎকাল এ দেশ সফর করেননি, ভারতের সাংস্কৃতিকতথা আধ্যাত্মিক ঐতিহ্য সম্পর্কে এক বিশেষ অভিজ্ঞতা অর্জনের সুযোগ ঘটবে তাঁদের। শ্রী কুচি লেভা প্যাটেল সমাজের নাইরোবি ওয়েস্ট কমপ্লেক্সের রজত জয়ন্তীঅনুষ্ঠানের জন্য সমবেত জনতাকে অভিনন্দিত করেন প্রধানমন্ত্রী।